Inchanga-geweld: Duisende stroom na gedenkdienste | Maroela Media
Die gedenkdiens van Nontsikelelo Blose Sondag (28 Augustus 2016) in Inchanga. Foto: Giordano Stolley/ANA
Die Nondlini-sport-en-gemeenskapsaal in Inchanga waar Blose se gedenkdiens plaasgevind het, was volgepak met ondersteuners geklee in rooi T-hemde, familielede en talle verslaggewers. ŉ Paar honderd ondersteuners het buite die saal saamgedrom nadat hulle nie binne plek kon kry nie.
Slegs 5 km weg het sowat 1 000 ANC-ondersteuners die Michael Gwala-saal volgepak vir die gedenkdiens van Ngcobo, ŉ lid van die ANC Jeugliga wat ook tydens die geweld by Inchanga doodgemaak is nadat ŉ woedende groep inwoners op sy huis toegesak het.
James Nxumalo, die voormalige burgemeester van die eThekwini-metro, het Blose se begrafnis bygewoon. Ngcobo se begrafnis is deur die ANC eThekwini se streeksekretaris, Bheki Ntuli, en Thanduxolo Sabelo, die ANC Jeugliga se provinsiale sekretaris, bygewoon.
Daar was Sondag ŉ swaar polisieteenwoordigheid in Inchanga wat deel vorm van Durban se omstrede Wyk 4. Die wyk is verdeeld tussen lede van die ANC en SAKP sedert die nominasie van kandidate vir die munisipale verkiesing vroeër vandeesmaand. Sedertdien heers erge spanning in die gebied en word voorvalle van geweld kort-kort aangemeld.
Die onnodige geweld & moord, ontketen nòg meer geweld & moord.. Dis ‘n bose kringloop!!!
Ja wat sal ons nou se, politiek het weereens sy dodelikheid bewys. Soos ons nou nostalgies na die bakleiery tussen Natte en Sappe verwys vanmelewe se dae, gaan hierdie nuwe regime se mense sekerlik ook eendag terugkyk en wonder waar hulle die pad byster geraak het.
Gaan daar soveel ANC komrats op Daniëlskuil ook toesak. Ons verneem ‘n nuwe DA Raadslid is oorlede in wat gesien word as ‘n politieke moord.
die voorvadersgeeste is baie ongelukkig omdat die arme mense soos siellose skape geintimideer word om hulle lewens in hulle eie hands te been om die eenof ander ruggraatlose leier se vuilwerk te doen. daar is nie pille vir hebsug nie.